**DĖL Inžinerinės infrastruktūros vystymo planO vėjo jėgainių parko statybai Rokiškio rajono savivaldybėje PATVIRTINIMO**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu, Lietuvos Respublikos teritorijų planavimo įstatymo 22 straipsnio 2 dalimi, Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 patvirtintų Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių 30 punkto 30.5. papunkčiu bei 41 punkto 41.2. papunkčiu, Rokiškio rajono savivaldybės tarybos 2019 m. vasario 20 d. sprendimu Nr. TS-23 „Dėl inžinerinės infrastruktūros vystymo plano vėjo jėgainių parko statybai rengimo ir planavimo tikslų“ ir atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2019 m. lapkričio 21 d. teritorijų planavimo dokumento patikrinimo aktą Nr. REG123888, Rokiškio rajono savivaldybės taryba nusprendžia:

1. Patvirtinti Inžinerinės infrastruktūros vystymo planą vėjo jėgainių parko statybai Rokiškio rajono savivaldybėje (pridedamas aiškinamasis raštas ir sprendiniai).

2. Pripažinti 1 punktu patvirtintą specialiojo teritorijų planavimo dokumentą Rokiškio rajono savivaldybės teritorijos bendrojo plano, patvirtinto Rokiškio rajono savivaldybės tarybos 2008 m. birželio 27 d. sprendimu Nr. TS-6.109, sudedamąja dalimi.

3. Įpareigoti Rokiškio rajono savivaldybės administracijos direktorių patvirtintą specialiojo teritorijų planavimo dokumentą pateikti registruoti Lietuvos Respublikos teritorijų planavimo dokumentų registro tvarkytojui ne vėliau kaip per 5 darbo dienas nuo jo patvirtinimo dienos.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

 Rokiškio rajono savivaldybės tarybai

**DĖL Inžinerinės infrastruktūros vystymo planO vėjo jėgainių parko statybai Rokiškio rajono savivaldybėje PATVIRTINIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės tarybos sprendimo projektu siekiama, kad būtų patvirtintas vietovės lygmens specialusis planas vėjo jėgainių parko statybai Rokiškio rajono savivaldybėje bei pripažintas Rokiškio rajono savivaldybės teritorijos bendrojo plano, patvirtinto Rokiškio rajono savivaldybės tarybos 2008 m. birželio 27 d. sprendimu Nr. TS-6.109, sudedamąja dalimi, kadangi remiantis Lietuvos Respublikos teritorijų planavimo įstatymo 22 straipsnio 2 dalimis, savivaldybės tarybos patvirtinti savivaldybės lygmens ar vietovės lygmens specialiojo teritorijų planavimo dokumentų sprendiniai konkretizuoja savivaldybės bendrojo plano sprendinius ir savivaldybės tarybos sprendimu specialiojo teritorijų planavimo dokumentai pripažįstami savivaldybės bendrojo plano sudedamąja dalimi.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos teritorijų planavimo įstatymas, Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 patvirtintos Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklės, Rokiškio rajono savivaldybės tarybos 2019 m. vasario 20 d. sprendimas Nr. TS-23 „Dėl inžinerinės infrastruktūros vystymo plano vėjo jėgainių parko statybai rengimo ir planavimo tikslų“.

**Sprendimo projekto esmė.**

Rokiškio rajono savivaldybės tarybos 2019 m. vasario 20 d. sprendimu Nr. TS-23 „Dėl inžinerinės infrastruktūros vystymo plano vėjo jėgainių parko statybai rengimo ir planavimo tikslų“ buvo nuspręsta leisti rengti vietovės lygmens specialiojo teritorijų planavimo dokumentą – inžinerinės infrastruktūros vystymo planą, numatant 70 MW vėjo jėgainių parko statybą žemės sklypuose, kurių kadastriniai Nr.: 7320/0001:57, 7320/0001:138, 7320/0001:55, 7320/0001:137, 7320/0001:13, 7320/0001:98, 7320/0001:136, 7320/0001:142, 7320/0001:41, 7320/0001:39, 7320/0001:7, 7320/0001:177 (esančiuose Rokiškio raj., sav., Kamajų sen., Tytelių k.), 7320/0002:212, 7320/0001:18, 7320/0002:22 (esančiuose Rokiškio raj., sav., Kamajų sen., Gudiškio vs.), 7310/0004:295, 7320/0001:101, 7320/0001:112, 7320/0001:116, 7320/0001:121 (Rokiškio raj., sav., Kamajų sen., Špokiškio k.), 7335/0005:74 (Rokiškio raj., sav., Kamajų sen., Gaveikių k.).

Vietovės lygmens specialusis planas vėjo jėgainių parko statybai Rokiškio rajono savivaldybėje parengtas UAB „Ardynas“ bei vadovaujantis Lietuvos Respublikos teritorijų planavimo įstatymo 6 straipsnio 4 dalimi, kuri nustato, kad planavimo iniciatoriai su savivaldybės administracijos direktoriumi <...> prieš tvirtinant teritorijų planavimo dokumentą sudaro teritorijų planavimo dokumento sprendinių įgyvendinimo sutartį, jeigu šiems sprendiniams įgyvendinti reikalingas žemės sklypų pertvarkymas, žemės paėmimas visuomenės poreikiams, inžinerinės ir (ar) socialinės infrastruktūros plėtra, <...> ir sutartis įsigalioja patvirtinus teritorijų planavimo dokumentą, tarp Rokiškio rajono savivaldybės administracijos direktoriaus ir planavimo iniciatoriaus pasirašyta sprendinių įgyvendinimo sutartis (pridedama).

2019 m. lapkričio 21 d. gautas Valstybinės teritorijų planavimo ir statybos inspekcijos prie Aplinkos ministerijos teritorijų planavimo dokumento patikrinimo aktas Nr. REG123888, kuriuo pritariama specialaus plano teikimui tvirtinti (pridedama).

**Galimos pasekmės, priėmus siūlomą tarybos sprendimo projektą.**

**Teigiamos** – patvirtinus specialųjį planą, bus galima projektuoti ir statyti vėjo jėgaines, siekiant užtikrinti energetinį saugumą ir prisidėti prie klimato kaitos ir oro taršos mažinimo, kadangi Vadovaujantis Lietuvos Respublikos Seimo 2012 m. birželio 26 d. nutarimo Nr. XI-2133 „Dėl Nacionalinės energetinės nepriklausomybės strategijos patvirtinimo“ 1 punktu, energetinis saugumas ir aplinkosauga yra vieni pagrindinių nacionalinės energijos strategijos tikslų. Ši strategija numato, kad energija iš atsinaujinančių energijos išteklių taps pagrindinė visuose elektros, šilumos ir vėsumos energijos gamybos bei transporto sektoriuose.

**Neigiamų** pasekmių nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.**

Pastačius vėjo jėgainių parką, Rokiškio rajono savivaldybės biudžetas iš nekilnojamojo turto mokesčio kasmet gautų apie 40 000 Eur pajamų.

2019 m. lapkričio 5 d. tarp Rokiškio rajono savivaldybės administracijos direktoriaus ir planavimo iniciatoriaus pasirašytas bendradarbiavimo ketinimų protokolas (pridedama), kuriuo planavimo iniciatorius įsipareigojo teikti kasmetinę tikslinės paskirties finansinę paramą (15 000 Eur), kurią administracija skirs Kamajų seniūnijai.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyriausioji specialistė Ingrida Trumpaitė